**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī |  Nr.150/5(prot. Nr.5, 22.§) |

Izpildrīkojums par piespiedu izpildes

izmaksu piedziņu

2019.gada 8.maijā Liepājas pilsētas pašvaldības iestāde “Liepājas pilsētas būvvalde” (turpmāk arī - Būvvalde) pieņēma lēmumu Nr.BIS-BV-5.7-2019-5 (228) “Par ēkas Bāriņu ielā 24, Liepājā (kadastra apzīmējums Nr.17000330152001) konservācijas darbu pabeigšanu” (turpmāk arī - Lēmums), ar kuru nolemts uzdot dzīvokļa īpašnieku kopībai trīs mēnešu laikā no Lēmuma spēkā stāšanās dienas pabeigt ēkas konservācijas darbus saskaņā ar Būvvaldē akceptētu paskaidrojuma rakstu un ēkas konservācijas darbu veikšanas projektu. Lēmums adresātiem nosūtīts 2019.gada 9.maijā ierakstītos sūtījumos, atbilstoši Paziņošanas likuma 8.panta trešajai daļai, administratīvais akts adresātiem paziņots 2019.gada 16.maijā. Adresāti Lēmumu nav pārsūdzējuši. Lēmums stājies spēkā un kļuvis neapstrīdams. Lēmumā noteiktās prasības, kas bija jāizpilda līdz 2019.gada 16.augustam, labprātīgi nav izpildītas. Administratīvais akts labprātīgi netika izpildīts. Par piespiedu izpildi lēmuma adresāti tika informēti 2019.gada 19.decembrī, adresātiem nosūtīts brīdinājums par piespiedu izpildi Nr.69.

Liepājas pilsētas dome 2020.gada 23.aprīlī pieņēma lēmumu Nr.169/7 (prot. Nr.7, 19.§) “Par aizvietotājizpildes noteikšanu Bāriņu ielā 24, Liepājā”, uzdodot Liepājas pilsētas pašvaldības iestādei “Komunālā pārvalde” nekavējoties veikt ēkas Bāriņu ielā 24, Liepājā (kadastra apzīmējums 1700 033 0152 001) konservācijas darbus.

Pamatojoties uz Liepājas pilsētas domes 2020.gada 23.aprīļa lēmumu Nr.169/7, Liepājas pilsētas pašvaldības iestāde “Komunālā pārvalde” veica Lēmuma izpildi, 2020.gada 20.maijā noslēdzot ar SIA “SMAILE L” līgumu “Par dzīvojamās ēkas konservāciju (bīstamības novēršanai) Bāriņu ielā 24, Liepājā” par līgumcenu 14871,06 EUR. Ēkas Bāriņu ielā 24, Liepājā konservācijas darbi veikti saskaņā ar Būvvaldē akceptētu paskaidrojuma rakstu un ēkas konservācijas darbu veikšanas projektu.

Saskaņā ar Administratīvā procesa likuma 369.panta otro daļu aizvietotājizpildes izmaksas uzliekamas nekustamā īpašuma Bāriņu ielā 24, Liepājā, kadastra apzīmējums 17000330152001, kopīpašniekiem proporcionāli kopīpašuma daļām:

1. [..] pieder īpašumi NT4, NT10, dz. Nr.3, dz. Nr.3a, kuriem piekrītošo kopīpašuma domājamo daļu kopsumma ir 1588/3004 - piespiedu izpildes izmaksu summa [..] EUR.

2. [..] pieder dz. Nr.5a ar piekrītošām kopīpašuma 275/3004 domājamām daļām - piespiedu izpildes izmaksu summa [..] EUR.

3. [..] pieder dz. Nr.5 ar piekrītošām kopīpašuma 576/3004 domājamām daļām - piespiedu izpildes izmaksu summa [..] EUR.

4. [..] pieder dz. Nr.4 ar piekrītošām kopīpašuma 565/3004 domājamām daļām - piespiedu izpildes izmaksu summa [..] EUR.

Administratīvā akta piespiedu izpildes izmaksu aprēķins, norādot termiņu labprātīgai piespiedu izpildes izmaksu samaksai līdz 2020.gada 10.jūlijam, nosūtīts adresātiem uz deklarētās dzīvesvietas vai juridisko adresi 2020.gada 17.jūnijā, ierakstītos pasta sūtījumos.

 Atbilstoši Paziņošanas likuma 8.panta trešajā daļā noteiktam, izpildu izdevumu aprēķini paziņoti adresātiem 2020.gada 24.jūnijā. Administratīvā akta piespiedu izpildes izmaksu aprēķins Administratīvā procesa likuma kārtībā nav apstrīdēts.

 [..] norādītajā termiņā piespiedu izpildes izmaksas nav samaksājuši. [..] 2020.gada 29.jūlijā noslēdzis vienošanos par izpildes izmaksu labprātīgu samaksu līdz 2021.gada 15.jūlijam. Vienošanās labprātīgi tiek pildīta.

Atbilstoši Administratīvā procesa likuma 364.panta trešajai daļai, ja adresāts labprātīgi nesamaksā piespiedu izpildes izmaksas, izpildiestādes aprēķina izpildei izdod izpildrīkojumu. Saskaņā ar Administratīvā procesa likuma 70.panta pirmo daļu izpildrīkojums stājas spēkā ar brīdi, kad tas paziņots adresātam. Saskaņā ar Paziņošanas likuma 8.panta trešo daļu, dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.

Ņemot vērā minēto, pamatojoties uz Administratīvā procesa likuma 364.panta pirmo un trešo daļu, 367.panta pirmo un otro daļu, 369.panta otro daļu un izskatot Liepājas pilsētas domes pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Uzsākt Liepājas pilsētas pašvaldības iestādes “Liepājas pilsētas būvvalde” 2019.gada 8.maijā pieņemtā lēmuma Nr.BIS-BV-5.7-2019-5 (228) “Par ēkas Bāriņu ielā 24, Liepājā (kadastra apzīmējums Nr.17000330152001) konservācijas darbu pabeigšanu” piespiedu piedziņas izpildi, piedzenot no:

1.1. [..] aizvietotājizpildes izmaksas [..] EUR apmērā proporcionāli piekrītošajām kopīpašuma 1588/3004 domājamām daļām no nekustamā īpašuma Bāriņu iela 24, Liepāja, vēršot piedziņu uz adresāta naudas līdzekļiem, kustamo un nekustamo mantu;

1.2. [..] aizvietotājizpildes izmaksas [..] EUR apmērā, proporcionāli piekrītošajām kopīpašuma 275/3004 domājamām daļām no nekustamā īpašuma Bāriņu iela 24, Liepāja, vēršot piedziņu uz adresāta naudas līdzekļiem, kustamo un nekustamo mantu;

1.3. [..] aizvietotājizpildes izmaksas [..] EUR apmērā proporcionāli piekrītošajām kopīpašuma 576/3004 domājamām daļām no nekustamā īpašuma Bāriņu iela 24, Liepāja, vēršot piedziņu uz adresāta naudas līdzekļiem, kustamo un nekustamo mantu.

2. Piespiedu izpildes procesā piedzenamie līdzekļi ieskaitāmi AS “SEB banka”norēķinu kontā: LV09UNLA0010188888888, kods: UNLALV2X, saņēmējs: Liepājas pilsētas pašvaldības administrācija, reģistrācijas Nr.90000063185.

3. Liepājas pilsētas pašvaldības iestādes “Liepājas pilsētas pašvaldības administrācija” Juridiskajai daļai organizēt lēmuma izpildi.

4. Liepājas pilsētas pašvaldības izpilddirektoram kontrolēt lēmuma izpildi.

Izpildrīkojumam ir izpildu dokumenta spēks, un piespiedu naudas piedziņu veic tiesu izpildītājs Civilprocesa likumā noteiktajā kārtībā (APL 370.panta septītā daļa, 367.panta pirmā daļa).

Saskaņā ar Administratīvā likuma 363.panta otro daļu par izpildiestādes darbībām, kas vērstas uz administratīvā akta piespiedu izpildi un kuras neatbilst likumos paredzētajiem administratīvo aktu un tiesas nolēmumu izpildes noteikumiem, privātpersonai ir tiesības iesniegt sūdzību Administratīvās rajona tiesas Liepājas tiesu namā septiņu dienu laikā no dienas, kad privātpersona ir uzzinājusi par izpildiestādes darbību.

Saskaņā ar Paziņošanas likuma 8.panta trešo daļu, dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Komunālajai pārvaldei, Liepājas pilsētas būvvaldei, Juridiskajai daļai, Izpilddirektora birojam, pašvaldības izpilddirektora vietniekam (būvniecības jautājumos), [..]  |